**Josep Laporte i Salas**, nado en Reus, Baix Camp o 18 de marzo de 1922, e finado en Barcelona o 15 de febreiro de 2005, foi un político e profesor de farmacoloxía catalán.

Traxectoria
-----------

Estudou medicina na Universidade de Barcelona (1939-1945). Interesouse pola fisioloxía e a endocrinoloxía clínica e, finalmente, especializouse en farmacoloxía, disciplina á que dedicou a súa carreira profesional. En 1953 recibiu o Premio Josep Massot i Palmés, concedido clandestinamente polo Instituto de Estudos Cataláns; o traballo premiado foi sobre a farmacoloxía da coagulación do sangue. En 1957 doutorouse coa tese *Interrelaciones farmacodinámicas de la hormona tiroidea*, pola que recibiu o Premio Gregorio Marañón da Academia Española de Medicina e Cirurxía, ademais do Premio Extraordinario de Doutoramento dese ano. Foi discípulo da escola de Francisco García-Valdecasas e ampliou a súa formación cos farmacólogos William Paton (en Oxford) e Silvio Garattini (en Milán).

Foi profesor de Farmacoloxía nas facultades de medicina de Cádiz (daquela parte da Universidade de Sevilla), Valencia e da Universidade Autónoma de Barcelona, da que foi reitor en 1976 e 1977. Presidiu a Academia de Ciencias Médicas de Cataluña e Baleares, de 1970 a 1974, e a Real Academia de Medicina de Cataluña, de 1993 a 2002, ano no que foi elixido presidente do Institut d'Estudis Catalans.

En 1992 recibiu a Sirga d'Or, galardón que outorga o Centro de Estudos de Ribera d'Ebre e en 1996 recibiu a Cruz de Sant Jordi.

Faleceu en Barcelona o 15 de febreiro de 2005 por mor dun infarto que sufriu durante un acto oficial no Palau de la Generalitat de Catalunya.

Actividade política
-------------------

En 1980, foi elixido deputado nas eleccións ao Parlamento de Cataluña, como independente nas listas de Convergència i Unió, e o presidente Jordi Pujol nomeouno conselleiro de Sanidade e Seguridade Social ao formar goberno. Reelixido deputado nas eleccións 1984, quedou como conselleiro.

En 1988 foi cabeza de lista de CiU pola circunscrición de Tarragona e foi nomeado conselleiro de Educación, cargo que ocupou ata 1992. Neste último período creáronse as Universidades de Girona, Lleida e Rovira i Virgili de Tarragona.

Notas
-----

1. ↑  "Josep Laporte i Salas". *L'Enciclopèdia.cat*. Barcelona: Grup Enciclopèdia Catalana.
2. 1 2 3  Real Academia de la Historia (ed.). "Josep Laporte y Salas" (en castelán). Consultado o 2022-06-08.
3. 1 2 3  Casassas i Simó, Oriol (2006). "Josep Laporte i Salas (1922-2005)". *Estudis Romànics*: 631–632.
4. 1 2 3  Raduà Serra, Josep M. "La Sirga d'Or, el reconeixement a una trajectòria" (pdf). *Miscel·lània del CERE*: 217–240. Consultado o 8 de xuño de 2022.
5. ↑  Corbella, Jacint (2006). "Dr. Josep Laporte i Salas (1922-2005)". *Revista de la Reial Acadèmia de Medicina de Catalunya* (pdf)`|format=` require `|url=` (Axuda) **21**: 119–120.  `|data-acceso=` require `|url=` (Axuda)
6. 1 2 3  La Vanguardia, ed. (2005-02-15). "Fallece el ex conseller Laporte tras sufrir un ataque cardíaco" (en castelán). Consultado o 2022-06-08.

|  |  |
| --- | --- |
| Control de autoridades | 
* Wd: Q9013147
* WorldCat
* VIAF: 60093556
* BNE: XX953080
* CANTIC: a10111219
* DBE: josep-laporte-y-salas
* GEC: 0036546
* ISNI: 0000 0000 5955 675X
* LCCN: n97094369
* SUDOC: 07106432X

 |